b'\n_START_ARTICLE_\nRobert Stolz\n_START_SECTION_\n\xc5\xbdivljenje\n_START_PARAGRAPH_\n\xc5\xbde kot de\xc4\x8dek je koncertiral po Evropi in igral Mozartove skladbe - njegova star\xc5\xa1a sta bila glasbenika. Glasbo je kasneje \xc5\xa1tudiral na Dunaju, v Gradcu in Berlinu, kje je bil mdr. njegov profesor Engelbert Humperdinck. Sprva je deloval kot dirigent v Mariboru, Salzburgu in Brnu. Po vrnitvi na Dunaj je za\xc4\x8del komponirati operete, po njih je danes najbolj poznan. Leta 1925 se je preselil v Berlin, zaradi vzpona nacistov je zapustil Nem\xc4\x8dijo in \xc5\xbeivel na Dunaju, nato v Z\xc3\xbcrichu in Parizu. Med letoma 1940 in 1946 je \xc5\xbeivel v ZDA. Po vojni se je ustalil na Dunaju, kjer se je ukvarjal s komponiranjem._NEWLINE_Njegovo najbolj poznano delo je opereta v treh dejanjih (8 slikah) Izgubljeni val\xc4\x8dek, krstno uprizorjena leta 1933 v \xc5\xa0vici in v sezoni 1934/35 tudi na odru ljubljanske Opere z osmimi ponovitvami._NEWLINE_Ukvarjal se je tudi s pisanjem filmske glasbe in besedil za popevke.'